Ma olen kohutavalt  egotsentriline inimene. Ego, isegi mitte edev, lihtsalt ego. Ma sain Ajaloo riigieksamil 92 punkti. Ma olen hästi diip tegelinski. Mul on kaks kinnast, mõlemasse kindasse mahub viis sõrme. Müts oli ka, jäi trollibussi. Ma olen üsna otsekohene. Reitee tuleks kinni panna, siis ma ei saaks seal oma õllekõhtu demonstreerida. Kuulan salaja Britney muusikat. Fännan Naomit. Olen väga moodne, mul on rääbaka firma roosakad ketsid. Nende sees on kaks sokki, kummaski VIIS varvast. Oleks kümme, aga mõnele ei sobi. Käisin  kääride all ja nüüd on mul lühikesed juuksed. Potisonks on IN. Uppusin värvipotti, olen arutu blondiin. Ma loen liiga vähe. Tembeldan end kirjanduseksperdiks. Kui ma tahan, siis teen kirjavigu. Ma ei saa komade mõttest aru, ma paneks neid huupi, kõikjale, enamgi veel, lausa topelt. Ma armastan Kalevi tiramisumaitselist piimašokolaadi. Öösel ma norskan ja sonin mailaadast. Kutsun inimesi kell üks öösel külla ja jään ise magama. Olen küllaltki õel tegelane. Mulle ei meeldi rumalad inimesed, kes arvavad, et nad  on targad. Oskan kirjutada sõna interpretatsioon. Võin seda vabalt ka valesti kirjutada. Jätsin oma Samsungi taksojuhile näppimiseks. Mul on Sony Ericssoni kõnemasin. Selle sees on palju numbreid, mida ma kunagi ei vali ega hakkagi valima. Ise helistan teistele vaid erandolukorras, eelistan sõnumeid toksida, eriti öösel kell kolm Marile. Tellin pitsataksost alkot. Mulle meeldib nalja teha. Ma teen lolle nalju, vahel ilgun ja iroonitsen. Jah, ma tean, et õige on ironiseerin. Mul soovitati moodustada  lihtsamaid lauseid. Ma ei salli lihtsaid lauseid ja lihtsaid situatsioone. Ma pole kõige nutikam inimene. Ma olen väga tark. Tean, et Pirogov elas aastatel 1810-1881. Väikesed lapsed on toredad. Ma armastan lapsi. Lapsed ei ole õelad ja egoistlikud. Mul on palju tuttavaid ja mõned head sõbrad. Ma ei kannata pealiskaudseid inimesi. Võin ajada lõpmatuseni small talki ja olla mõtetes hoopis mujal. Sain matemaatika proovieksami kahe. Saavutasin proovieksami järeleksamil mitterahuldava tulemuse. Ma elan Tallinnas  Kesk-Ameerrika tänaval. Ma tean oma korterinumbrit, aga hoian saladuses. Kõik võivad külla tulla. Mind ei ole kodus. Mul on paks kass, kes on punast värvi. Ta kardab võõraid inimesi. Ma tean haiglaselt palju ajaloolisi fakte. Ma ei salli keemiat. Ma valaks vett happesse ja teeks pauku. Ma putitaks Talinna-Tartu maantee kaheksarealiseks. Siis saaks ka sõita ju? Onju! Põen kroonilist mölapidamatust. Töö on kurjuse ema. Ma käin tööl. Ma vihakan rutiini, kuid naudin tööorjust. Ma tarbin alkoholi, palju. Starter on  tervislik! Ma suitsetan eriolukordades. Elu on eriolukord. Ma joon metsikutes kogustes kohvi. Mulle ei meeldi purjus inimesed. Mulle meeldib roheline mets ja sinine taevas. Metsas on puud. Tavaliselt vähemalt kümme puud. Männid. Männimets on männik. Ma olen egotsentriline inimene. Ego, isegi mitte edev, lihtsalt ego.